
                                                 Nr.23/21/2008
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea  art. 3 din Legea gazelor nr. 351/2004, transmis cu adresa nr. PLx13 din 4 februarie 2008, înregistrată la comisie sub nr.23/21/06.02.2008. Cu acest proiect Comisia pentru industrii şi servicii a fost  sesizată spre dezbatere în fond, în procedură de urgenţă.
În raport de obiectul şi conţinutul său, proiectul de Lege face parte din categoria legilor organice, la fel cu legea asupra căreia intervine legislativ.
Potrivit prevederilor articolului 75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru acest Proiect de Lege este Camera Deputaţilor .
PREŞEDINTE,

Iulian Iancu

    Nr.23/21/2008
R A P O R T
 asupra proiectului de Lege pentru modificarea  art. 3 din Legea gazelor 
nr. 351/2004
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege pentru modificarea  art. 3 din Legea gazelor nr. 351/2004, care provine dintr-o propunere legislativă iniţiată de domnul senator Ioan Chelaru şi domnii deputaţi Iulian Iancu şi Ioan Munteanu, transmis cu adresa nr. PLx13 din 4 februarie 2008 şi înregistrată la comisie sub nr.23/21/2008 din 06.02.2008.

Senatul în calitate de primă Cameră sesizată, a adoptat acest proiect de lege  în şedinţa din 17 decembrie 2007.

          Consiliul Legislativ a avizat favorabil propunerea legislativă, conform avizului nr. 1404/15.10.2007, cu unele observaţii şi propuneri preluate în textul adoptat de Senat.


Guvernul României, prin punctul său de vedere transmis cu adresa nr. 2981 din 08.11.2007, nu susţine adoptarea iniţiativei legislative..


Comisia juridică, de disciplină şi imunităţi a avizat favorabil proiectul de lege cu avizul nr. PLx13/13.02.2008.

         Iniţiativa legislativă are ca obiect de reglementare amendarea art.3 pct.16 din Legea gazelor nr. 351/2004 în sensul modificării definiţiei “consumatorului “. Această intervenţie normativă este determinată de necesitatea eliminării distorsiunilor concurenţei pe pieţele conexe, situate în aval  faţă de piaţa gazelor naturale. Astfel se impune completarea definiţiei consumatorului prin asimilarea titularului de acord  petrolier care utilizează gaze naturale pentru o activitate economică, alta decât operaţiunea petrolieră, în categoria consumatorilor care cumpără gaze naturale pentru consumul propriu.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 30 septembrie 2008 şi au hotărât, cu majoritate de voturi, să propună plenului Camerei Deputaţilor, spre dezbatere şi adoptare,  proiectul de Lege în forma adoptată de Senat.


La lucrările comisiei au fost prezenţi  22 de deputaţi din totalul de 23 de deputaţi membri ai comisiei.
În raport de obiectul şi conţinutul său, proiectul de Lege face parte din categoria legilor organice, la fel cu legea asupra căreia intervine legislativ.
Potrivit prevederilor articolului 75 din Constituţia României, republicată, Camera decizională pentru acest Proiect de Lege este Camera Deputaţilor .
                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Viorica Petraşcu
Consilier parlamentar

Silvia Vlăsceanu

